 Xildhibaan Abubakar mar uu ka hadlaayey ka digaayey in Xukuumadda lagu soo daro masuuliyiintii ku suntanaa Musuqa hantida qaranka ee Xukuumadda muddo xileedkeedu dhamaaday ayaa yidhi Waxa loo baahan yahay Rag xul ah, oo karaamo leh, oo aan ahayn dadkii ku suntaana musuq-maasuqa, ee dalka boobka iyo sicir bararka u horseeday, haddii uu kuwaas soo celiyo waxba muu bedelin, umadduna halkii hore ayuun bay taagnaanaysa, boqolkiiba sagaashan Wasiiraddii hore u joogay waa dad aad iyo aad ugu mamay hantida umadda, kuna calaamadaysan intooda badan, haddii uu kuwaas soo celiyo, umaddu niyad jab badan bay ka muujin doontaa, laakiin haddii uu xulo Rag nadiif ah, isaguna uu si fiican ugu dhabo galo, wax qiimo leh ayey noqonaysa, waxaana markaas laga yaaba inuu sicir bararkana wax ka qabto, horumarka dalkana wax ka qabto, dadkuna ay aad iyo aad u taageeraan intooda badani, taladdayduna waa in aan dib loo soo celin nimankii umadda boobay. 